Document ID: 32013R0425

IZVEDBENA UREDBA KOMISIJE (EU) št. 425/2013
z dne 7. maja 2013
o odobritvi manjše spremembe specifikacije za ime, vpisano v registru zaščitenih označb porekla in zaščitenih geografskih označb [Pesca di Leonforte (ZGO)]
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1), zlasti drugega pododstavka člena 53(2) Uredbe,
ob upoštevanju naslednjega:
(1)
Komisija je v skladu s prvim pododstavkom člena 53(1) Uredbe (EU) št. 1151/2012 preučila vlogo Italije za odobritev spremembe specifikacije za zaščiteno geografsko označbo „Pesca di Leonforte“, registrirano na podlagi Uredbe Komisije (ES) št. 622/2010 (2).
(2)
Namen zahtevka je spremeniti specifikacijo tako, da se v opisu proizvoda odpravi zgornja meja vsebnosti topnih trdnih snovi ter spremeni seznam dovoljenih podlag in razdalja med sadikami za gojitveno obliko enostavne vaze pri metodi pridobivanja.
(3)
Komisija je zadevno spremembo preučila in sklenila, da je upravičena. Ker je sprememba manjša v smislu tretjega pododstavka člena 53(2) Uredbe (EU) št. 1151/2012, jo Komisija lahko odobri brez uporabe postopka iz členov 50 do 52 Uredbe -
SPREJELA NASLEDNJO UREDBO:
Člen 1
Specifikacija zaščitene geografske označbe „Pesca di Leonforte“ se spremeni v skladu s Prilogo I k tej uredbi.
Člen 2
Enotni dokument, v katerem so navedeni glavni elementi specifikacije, je v Prilogi II k tej uredbi.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je zavezujoča v celoti in se neposredno uporablja v vseh državah članicah.
V Bruslju, 7. maja 2013

Labels: 3
18
17
6